
1. Marlee en hul hond, 
Raya (bl 14) 


2. Lourensa Eckard (bl 26) 
3. Sjokoladefluweelkoek 


(bl 90) 


redakteursbrief 


Om te luister 


Ek weet nie van jou nie, maar ek vind dit soms baie moeilik 
om te luister. Wanneer iemand te veel praat, verloor ek 
belangstelling. Wanneer iemand nonsens praat, verdwyn 
my aandag. Wanneer iemand in 'n luidrugtige stemtoon 
praat, vind ek dit moeilik om in te neem wat hy of sy sê, 
want dit voel of hulle op my skree. 

Nie almal van ons kry dit reg om altyd na die regte dinge 
te luister nie. 

Hoe luister jy? Dwaal jou gedagtes wanneer jou vriendin 
oor haar kinders spog of jou wederhelf oor die dag se 
gebeure mor? Luister jy dalk eerder aandagtig as jou 
buurvrou oor jul ander buurvrou skinder? Wanneer spits jy 
jou ore en wanneer slaan jou ore toe? Luister jy na die regte 
dinge? Of luister jy net met `n halwe oor, want jy wil graag 
jou mening oor 'n onderwerp lug en kan amper nie wag dat 
jou gespreksgenoot moet klaarpraat sodat jy 'n beurt kan 
kry nie? 

Luister jy na die persoon wat jou venynig afkraak, en 
hoor jy minder die opbouende woorde wat jou dierbares vir 
jou sê? Ons moet kies om die koring van die kaf te skei en 
te luister om ag te slaan op dit wat positief en opbouend is. 

Ons almal is seker een of ander tyd daaraan skuldig dat 
ons na die verkeerde dinge luister, of soms glad nie na 
ander luister wanneer ons juis moet nie. 

Ek gaan probeer om 'n goeie luisteraar te wees en my ore 
vir die regte dinge te spits. 

Joernalis en aanbieder Lourensa Eckardt sê dit was nog 
altyd vir haar belangrik dat 'n mens moet luister. “Dit is elke 
dag die belangrikste deel van my werk. Ek dink ons lewe in 
'n tyd waar daar te min klem gelê word op die feit dat 'n 
mens moet luister. Omdat ons so min luister, vervlak dit 
diskoers en praat ons dikwels verby mekaar. Om te luister, 
beteken ook dat jy né die tyd moet absorbeer om na te dink 
oor wat jy gehoor het.” 


* Die grootste kommunikasieprobleem is dat ons nie 
luister om te verstaan nie. Ons luister om te praat. - 
Anoniem 

* Luister meer as wat jy praat. Niemand het nog ooit 
iets geleer deur hom- of haarself te hoor praat nie. - 
Richard Branson 

* Luister aandagtig wanneer mense praat. Die meeste 
mense luister nooit. - Ernest Hemingway 


Moenie dit misloop nie: Die Augustus-uitgawe sal vanaf 
22 Julie beskikbaar wees. 


Anlie Janse van Rensburg 
REDAKTEUR 

Alle Simply Bee-produkte 
word sorgvuldig met die 
hand gemaak en bevat net 
die beste 100% Weskus- 
fynbosbyewas, -heuning, 
propolis en plaaslik 
vervaardigde essensiële olies. 


wayeEg bee”, 


Mopé) hydrating face mask night eream 


for extra moisture 


1 an 


honey face serub 
al skin types 


EL nplyb 


eleansing cream 
dor ad Man Fypes 


Teken in 


& SPAAR 


Teken vir 12 maande teen R399 in 
en spaar 33% 


ONS IS IN GESPREK MET LOURENSA ECKARD EN NICOLE FORTUIN 


KOMMUNIKEER 
JY SOOS 'N JAKKELS 
OF KAMEELPERD? 


1O1 


'EK IS NIE TE GRÊND 
OM VIR E | 
KONSERT TE HOU NIE" ME 
n Stadiger 
pas na Covid 


Model vertel 


` at 


7. 
OOR 40, 
VIER MISKRAME 
EN DIE VREUGDE 
VAN MAWEES 


' 


HOF OM IN TE TEKEN: 


Bel O2] O4S5 AA 
WhatsApp 076 309 7986 
E-pos SUDS@CatalyZmo.co.za 

Hierdie aanbod is tot 21 Julie 2022 geldig en van toepassing op gedrukte intekeninge met 
'n Suid-Afrikaanse adres. Deur jou persoonlike inligting te verskaf, gee jy rooi rose toestemming om 
. via e-pos of SMS met jou te kommunikeer. 
Bepalings en voorwaardes: Alle pryse in rooi rose is onderhewig aan beskikbaarheid en is nie oordraagbaar, 
herverkoopbaar of terugbetaalbaar vir kontant nie. Vir nog bepalings en voorwaardes, besoek WWW.rOoirose.co.za 

Alle pryse in rooi rose was korrek met druktyd, maar is onderhewig aan 
verandering. Geen gedeelte van die inhoud mag sonder toestemming 
gebruik of in enige vorm gepubliseer word nie. Die redaksie en uitgewer 
onderskryf nie noodwendig die standpunte in die inhoud en advertensies 
nie en kan nie verantwoordelik gehou word vir enige verlies, skade of 
ongerief wat daaruit mag voortspruit nie. Inligting word op eie risiko 
gebruik. Die redaksie behou die reg om veranderinge aan materiaal te 
maak en kan nie vir skade of verlies daarvan aanspreeklik gehou word nie. 

Ek Ie SIE SLUIT 
DIE MENS 
OORKANT MY IS 
NIE TE NABY OF 
TE VER DAT DIT 
NODIG IS VIR EEN 
VAN MY BRILLE 
NIE. EK Ha ér 
BETER SONDER 
'N BRIL 


Deur LIZE BEEKMAN 


So 'n paar weke gelede het ek 

'n bril gekry. Eintlik om die 
waarheid te sê, het ek twéé brille 
gekry. “Om beter te kan sien, my 
kind,” het die wolf vir 
Rooikappie gesê. Ek giggel in my 
binneste oor die wolf se woorde, 
toe ek my nuwe geraamde 
vensters gaan oplaai. 

Soos miljoene ander het ek 
die brille gekry omdat my sig 
langsamerhand versleg en 'n 
bietjie hulp nodig is vir meer 
duidelikheid van alles, ver en 
naby. 

Hier waar ek voor my 
rekenaarskerm sit, rus die bril 
vir “alles naby” voorwaar ook nou op die brug van my neus. 
Woorde lyk deesdae kraakvars op 'n wit bladsy, ook wanneer 
ek 'n boek lees. Stories ontvou bykans met selfs nog 
verbeeldingryker beelde - sonder steurnis of pouses om die 
afstand tussen boek en oë aan te pas. 

Weliswaar het dit ook nou vir my duidelik geraak dat ek 
nie soos vyf, ses jaar gelede lyk nie. Kyk ek deur my bril in die 
spieël, sien ek dat ek wel opsigtelik ouer raak. Dit is 
teenstrydig met wat ek vir 'n baie lang tyd gedink het. Met 
nuwe oë sien ek natuurlik nou ook die mense rondom my. Dit 
blyk dat almal intussen nuwe lag- en huilplooitjies bygekry 
het, allerlei lyntjies wat van 'n reis getuig. Hierdie ontdekking 
van hoe almal - ek inkluis - waarlik op die oog af lyk, ontstel 
my egter nie. Dis vir my mooi. Ons was d4êr ... en nou is ons 
hier. En Lize is nou ook op datum en het by ons aangesluit. 

My tweede bril is om ver te kan sien. Byvoorbeeld, verder 
in die pad af wanneer ek agter die stuurwiel van my motor 
inskuif. Dit gaan, nodeloos om te sê, ten goede meewerk vir 
ontelbaar baie mense wat saam met my op die pad is. 

Ook, vroegdag, kyk ek met hernude nuuskierigheid op 
wanneer die seemeeue al gillend en skreeuend oor my huis 
op Melkbosstrand vlieg. Wie weet, dalk kan ek nou 'n 
gesigsuitdrukking sien (as voëls so iets het, natuurlik). Dalk 
help dit met 'n bietjie insig in waaroor hulle elke oggend so 
vreeslik luid gesels. En lyk hulle anders saans wanneer hulle 
So geruisloos en swewend terugkeer? 

Om beter 
te kan sien 
my kind 


Ek gaan staan ook laatnag 
buite met die nuwe bril vir ver 
sien. In my wêreld is die sterre 
die verste iets wat ek kan van 
my stoep af bekyk. Ek onthou 
die stukkie dialoog in die 
rolprent The Bucket List waar 
Morgan Freeman se karakter sê: 
“They say that stars are the holes 
in the floor of heaven...” Die 
sterre is voorwaar die helderste 
helder nog, maar ek sien nie tot 
aan die ander kant nie. Net lig 
en nog lig, wat deur die 
donkerste donker sny. Dis ook 
vir my mooi. Dit laat my 
onwillekeurig glimlag oor baie 
dinge wat intussen helderder is. 

In die algemeen is die 
toevoeging van hierdie nuwe 
aangepaste vensters voor my 
Oë 'n lieflike geskenk wat 'n vars 
uitkyk op die wêreld rondom my 
gee. Daar is wel twee dinge wat 
blyk om 'n uitdaging te wees. 

Die eerste is dat ek vir elke 
bril 'n plek moet identifiseer 
waar ek dit kan bêre wanneer dit 
nie in gebruik is nie, want ek het 
hulle skaars gehad toe soek ek 
hulle al. Dit is gelukkig nie 'n 
moeilike uitdaging nie. Soms is 
iets net 'n uitdaging vir so lank dit jou neem om 'n besluit te 
neem. Daarna is dit aansienlik makliker. Hou by die besluit 
en doen wat jy moet doen om dit uit te voer. 

Die tweede uitdaging is dalk meer van 'n aanpassing. Dit 
was nog altyd vir my belangrik om regtig teenwoordig te wees 
by iemand wanneer ons bietjie tyd saam deurbring - om nie in 
my gedagtes te verdwaal nie, om mooi te luister en om hul 
gesels oor dié en daai met 'n oop hart te ontvang. Die 
kosbaarste van so 'n samekoms is egter om hulle in die oë te 
kan kyk. Die woorde wat by iemand se mond uitkom, stem nie 
noodwendig altyd ooreen met wat in hul oë geskryf staan nie. 
Die uitdaging of aanpassing? Die geraamde vensters voor my 
oë voel soos 'n muur tussen my en die mens oorkant my. Tyd 
sal leer oor die antwoord vir hierdie som, maar intussen kuier 
ek brilloos. Ek het besluit die mens oorkant my is nie te naby 
of te ver dat dit nodig vir een van my brille is nie. Ek “hoor” 
beter sonder 'n bril. 

Ten slotte, aan my medebrildraers, gryp gerus enige nuwe 
lense aan én al die mooi ontdekkings, uitdagings en aan- 
passings wat daarmee saamkom. Dis nie noodwendig vir altyd 
nie. Op my ouma Bessie se 100ste verjaardag sit ons langs 
mekaar en foto's kyk. Ek sien sy het nie haar bril nie en vra of 
ek haar bril kan aangee? “Nee wat, Hartjie,” antwoord sy, “lyk 
my hier van 100 af, gaan dit weer beter met dié dinge!” @ 


*Lize Beekman is 'n sanger-liedjieskrywer en visuele kunstenaar 


Voel dit asof jou liggaam stadiger raak? 
Jy het Revitale Royale, verryk met 


#onungunjeëlie, nodig 


Verfris jou liggaam, van binne na buite 


Assists with: - 
* Healthy aging 


is Boosting immunity 
is Protecting cells 


Revital” Royale is propvol koninginjellie, ginseng, 
ko-ensiem O10 en Soja Lesitien. Hierdie unieke 
kombinasie werk saam om jou by te staan met 
gesonde verouderingsvoordele... 


VERBETER GESONDE 


VEROUDERING 


IMMUNITEIT 


Leer meer oor die voordele van koninginjellie by www.revitalsa.co.za 


Verwysings: 1. Revital Royale package insert. 

SO Proprietary name: REVITAL? ROYALE. Each soft gelatin Capsule contains: Panax ginseng 50 mg (Korean Ginseng extract, 5 
% Ginsenosides, as standardized Ginseng extract corresponding to 400 mg of root of Panax ginseng), Royal Jelly extract 10 mg (as 
2,22 mg of freeze-dried concentrate powder, standardized 5 % 10-HDA), vitamins (Vit A 2500 IU, Vit B12 mg, Vit B22 mg, Vit B320 
mg, Vit B5 30 mg, Vit Bé 2 mg, Vit B12 émcg, Vit C 100 mg, Vit D2 400 IU, Vit E 45 mg), minerals (Iron 9 mg, Calcium 90,75 mg and 
Phosphorous 70 mg, Copper 2 mg, Manganese 0,975 mg, Magnesium 40 mg, Zinc 4 mg, Potassium 8,075 mg, Selenium 70 mcg), Soy 
lecithin 10 mg and Ubidecarenone 30 mg. Contains sugar Liauid sorbitol (70 %) 25,930 mg. Pharmacological Classification:D 337 
Combination Product. Complimentary Medicine. For full prescribing information, refer to the package insert. This unregistered 
medicine has not been evaluated by the SAHPRA for its auality, safety or intended use. Ranbaxy Pharmaceuticals (Pty) Ltd, a Sun 
Pharma company. Reg. No.: 1993/003111/07. 14 Lautre Road, Stormill Ext. 1, Roodepoort, 1724, South Africa. Tel: 427(0) 12 
643 2000. Website: www.sunpharma.com 

Voel dit asof jou voete aan die 
brand is? 


Gebruik die Manna Burning Feet Gel vir onmiddellike 
verligting! Hierdie jel word gemaak van slegs die beste 
en mees effektiewe essensiële dlie, en bied vinnige 
verligting van brandende voete, 


OV 
Health Products 


Burning 
Feet Gel 


Relleves erf 
with Burning 
Pad 


Dit is veilig vir almal om te gebruik, ook diabete en 
kankerpasiënte. 


Vir meer inligting, besoek www.mannaplus.co.za of 
Koop die Manna Burning Feet Gel by 


WICLICKS 
takealot@ CO Alpha Pharm 


Marlee oor 
roem 


'Ek word betaal om te 
doen waarvoor ek lief 
is, maar het geen 
behoefte aan roem nie, 
want ek is gelukkig' 


k ontmoet die beeldskone vrou met die swart 
hare in 'n sjiek styl by The Whippet in die 
bedrywige Johannesburgse voorstad Linden op 
'n koel herfsoggend. 

Die afgelope vyf jaar het kykers vir Marlee 
van der Merwe as Kristien du Toit-Smith in die 
kykNET-sepie Getroud met rugby leer ken. 

Ander glansryke rolle in haar repertoire sluit die bitsige Alexia 
in die reeks Sterlopers, die uitspattige Magenta in die 
musiekblyspel Rocky Horror Picture Show en meer onlangs 
Lana in die fliek Elsa en Magriet op skou in. 

Haar vermoë om uiteenlopende karakters te vertolk, wat in 
baie opsigte van haar verskil, spreek van 'n talent waaraan sy 
al jare slyp. 


“Ek is eintlik net 'n normale mens. Iemand wat daarvan 
hou om né werk huis toe te gaan na my man en my kinders toe 
en 'n so-called boring lewe te lei” sê Marlee. 

“Soveel as wat ek hou van wat ek doen, sou ek dit maklik 
kon opoffer om die balans van my gesonde, gelukkige 
gesinslewe te behou. 

“Wat my definieer, is dat huis altyd vir my 'n lekkerder plek 
as werk is. Ek word betaal om te doen waarvoor ek lief is, 
maar het geen behoefte aan roem nie, want ek is gelukkig.” 

Ja, sy hou ook van mooi aantrek en mode en van die glans 
wat haar werk (soms) inhou, maar sy is ewe gemaklik met 'n 
fietsryhelm op en vol modder besmeer wanneer sy saam met 
haar man, Frans (49), bergfietsry of natgesweet in die 
bokskryt nd 'n intense oefensessie is. 

Hoe dit werk! 


*. spat 


Sproei 3 tot 5 keer 
bo-op die water in 
die toiletbak. 


SPRITZ THE BOWL 


FORE 
OM 


and no one else 


WILL EVER KNOW Die natuurlike 


essensiële olies skep 
h versperring wat die 
reuk onder die 


1Botteltjie Poo-Pourri 
bedien 1 persoon vir 
2 tot 3 maande.” 


j e ka 
hr ee rd 
` 


oppervlak vasvang. 


En dan is sy net so gemaklik in die rol van ma van twee 
seuntjies, Benjamin (8) en Ross (5), haar oogappels. 

Buiten vir haar toneelspel, sang- en danservaring, het sy 
die musiek van 'n dokumentêre fliek, Pointe Shoes, Prayers 
and a Pandemic, wat verlede jaar uitgereik is, geskryf. 

Sy, Frans en Ferdinand en Diani Gernandt 
het ook 'n reeks oudioboeke vir kinders 
onder die vaandel Fiir Bebe begin 
vervaardig en het reeds 'n paar slypskole 
vir tieners, die Broadway Showcase 
Performance Experience, kafgedraf, met 'n 
beoogde kursus vir volgende jaar. 

“Hoe meer 'n mens in hierdie bedryf 
kan doen, hoe beter” glo sy. 


VASMEERPLEK 


“Vir my het dit gevoel of die lewe eers n4 40 begin het, al sou 
daar seker mense wees wat sê dis oor die muur,” sê sy laggend. 
“Ek het foute gemaak en lesse geleer en het 'n gevoel dat 

iets betekenisvol met my aan die gebeur is. Ek het 'n groter 
besef van die broosheid van die lewe —- mêre is nie gewaarborg 
nie” Haar positiwiteit is nie gedemp deur die nuus vroeër 
vanjaar dat Getroud met rugby in September vir die laaste 
keer op die lug sal wees nie. 

Dié sepie was vyf jaar vir haar 'n vasmeerplek waar sy 
stabiliteit as aktrise kon vind. Tog beskou sy die einde van dié 
hoofstuk eerder as 'n uitdaging om 'n nuwe een af te skop. 

“Ek sou seker nog tien jaar by GMR kon bly, net oor die 
gemak daarvan. Die Here se hand was van die begin af vir my 
duidelik in my werk daar,” sê sy. 

“Toe ek met my tweede kind swanger was, het ek gedink my 
loopbaan is verby. Maar toe ek agt maande swanger was, het 
Deon Opperman my gebel en vir my 'n rol aangebied.” 

Sy het die geleentheid aangegryp, hoewel dit opoffering 
gekos het. 

“Dit was erg, want ek moes Ross op agt weke by 'n 
dagmoeder aflaai. Maar dit was ook goed, want ek het die 
voorreg gehad om soos ander ma's, wat van nege tot vyf werk, 
aktief by my kinders se vormingsjare betrokke te wees. 

“Wanneer jy musiekteater doen, is jy meestal tot laat saans 
weg van die huis af, wat moeilik is as 'n mens kinders het. My 
werk by GMR het my die geleentheid gegee om my voete as 
ouer te vind. 

“Ek was ook bevoorreg om tydens die Covid-inperkings 'n 
vaste werk te hê en ek het dikwels gewonder wie ek dan nou is 
dat die Here sê goed vir my sorg” 


WEER KIND 


By GMR het sy hegte vriendskappe opgebou. 

'n Feeks soos haar karakter in GMR, is sy dus glad nie, 
maar sy het dit geniet om dié rol te vertolk. 

“Ek speel nogal dikwels die bitsige karakter, of die booswig, 
en dis elke keer vir my so 'n lekker uitdaging, want die 
karakters is nooit eenders nie.” 

As skoolmeisie op Phalaborwa is sy baie geboelie omdat sy 
nooit in 'n boksie gepas het nie. 


'Ek was die 
kunstige kind, 
'n sagte teiken 

vir 'n gespot 


“Ek was die kunstige kind, 'n danser en 'n sagte teiken vir `n 
gespot. Maar ek kon op 'n manier van buite kyk en luister na 
die dinge wat mense vir my gesê het, asof dit soos 'n fliek voor 
my afspeel. 

“Vandag is ek dankbaar vir al daai lelike goed wat mense 
kwytgeraak het, want ek kan dit gebruik 
om my karakters te verstaan.” 

Die besef dat kinders soms mislukking 
en hartseer beleef, nes sy het, dra by tot 
die manier waarop sy en Frans ouerskap 
aanpak: “Daardie dinge slyp jou en maak 
jou veerkragtig, al is dit nie lekker nie. Ek 
besef ook hoe graag wil kinders net iewers 
inpas.” 

Haar kinders maak haar lewe vol en 
ryk. 

Geluk na 
terugslae 


Vandag het Marlee twee 
gesonde seuntjies, maar 
haar eerste swangerskap 
agt jaar gelede het met 
groot hartseer geëindig. 
“Ons was agt jaar getroud 
en die tyd was reg om 
met 'n gesin te begin. Ek 
het sommer vinnig 
swanger geraak, maar toe 
verloor ek die baba.” 
Dié verlies het haar tot in 
haar wese geruk. 

“Die oomblik toe ek 
uitgevind het ek is 
swanger, het ek 'n ma 
geword. EK het aan name 
begin dink en aan wie 
daardie mensie sou wees. 
Dit was vir my selfs erger 
as my pa se dood baie jare 
tevore. Ek kon hom 
begrawe en afskeid neem, 
maar ek kon nie eens my 
baba vashou nie." 

Net twee 
boesemvriendinne het van 
haar verlies geweet. 
Haar tweede swangerskap 
was met haar seuntjie 
Benjamin en alles het 
goed verloop. 

Toe volg nog drie 
miskrame. 

“Ek het soms gewonder 
waarom ek so hartseer is 
daaroor, ek het mos 'n 
gesonde seuntjie? Maar ek 
het gevoel die Here wil hê 
ek moet vir nog 'n kindjie 
baklei.” 

Met behulp van 'n 
ginekoloog het Marlee met 
Ross swanger geraak én 
gebly. 

Su besef almal het nie 'n 
gelukkige einde nie: “My 
verlies voel so klein in die 
groter prentjie omdat ek 
weet daar is mense wat 
kinders verloor, of nooit 
die geleentheid kry om 
ouers te word nie. 
“Daarom leef ek met so 'n 
groot bewustheid dat my 
kinders werklik 'n geskenk 
van God is en wanneer ek 
saans doodmoeg in die 
bed val omdat ek so besig 
was met my seuns, 
herinner ek myself daaraan 
dat dit presies is wat ek 
wou gehad het.” 


“Benjamin is in graad 2. Hy lyk soos sy pa, maar hy is soos sy 
ma —- sag, fyngevoelig en kunstig,” sê sy. “Ross, in graad R, lyk 


SOOS sy ma, maar is meer soos sy pa. Hy sien dinge as swart of 


wit. My kinders laat my in verwondering staan - ek is regtig 
gek oor die twee” 


RATELTAAI 


Eintlik is sy maar nog altyd 'n “guys gir!, verklap sy in 
dieselfde asem: “Ek het met drie boeties grootgeword en 
deesdae sit my seuns my ore aan!” 

Marlee staan egter nie terug nie en sy 
droom van aksieflieks waarin sy haar eie 
waaghalstoertjies kan uitvoer. Skop, skiet 
en klappe uitdeel op die skerm is 'n 
kunsvorm en sy smag na rolle soos dié in 
Ander mens, waarin sy die tawwe 
polisievrou Erica Kruger gespeel het. 

Op 40 slyp sy haar liggaam met 
gedissiplineerde oefening wat haar 'n 
nuwe lewensuitkyk gegee het. 

“Ek het nooit juis sport gedoen nie en 
dit was eintlik eers toe ek en Frans 16 jaar 
gelede getrou het, wat hy my aan allerlei avontuursporte soos 
bergfietsry en rotsklim blootgestel het” 

Sy het vir die rol in Ander mens begin oefen en die 
voorbereidingsproses het haar op oefen verlief gemaak. 
“Ek het besef dat as ek langer as vier maande aanhou, ek 'n 
verskil kan begin sien. My afrigter het gesê hy beskou dit as 
die grootste tragedie as iemand sterf sonder dat hy sy lyf ooit 
tot sy uiterste gedryf het. Dit het my doelwit geword om uit te 
vind waartoe my lyf alles in staat is” 

Om te oefen, is iets wat sy vir haarself doen en waaroor nét 
sy moet besluit, het Marlee besef. 

“Jy swot omdat jy sekere punte moet kry, of werk laat 


MENSE 


omdat jou werkgewer dit van jou verwag. 
Met oefening, kom die druk net van 
jouself en besef jy hoe ver jy jouself kan 
stoot om 'n mikpunt te behaal. Buiten vir 
kragoefeninge ses keer per week, mins- 
tens een bergfietsrit en twee sessies by 'n 
elektro-spierstimulasie-kliniek (EMS), 
waar elektriese impulse direk na die 
spiere gestuur word vir 'n diepwerkende 
oefensessie, het Marlee ook begin boks. 
“Ek het in 'n stadium besluit dat ek 
nou al die dinge wil doen waarmee ek nie gemaklik is nie. 
Touspring was nog nooit vir my lekker nie, maar toe ek begin 
boks, moes ek dit bemeester. Toe ek onlangs vir 'n oudisie 
moes swem, het ek swemlesse begin neem. 

“Wanneer ek oor 40 jaar 80 word, wil ek nie spyt wees oor 
die kanse wat ek laat verbygaan het nie.” 

En tog is dit deesdae haar mantra om dinge te aanvaar vir 
wat dit is - 'n herinnering wat sy aan 'n fyn hangertjie om 
haar nek met die boodskap “Let it go” dra. 

“As iemand wat nogal lank emosioneel kan bly oor iets, is 
dit vir my belangrik om te onthou dinge gebeur soos dit 
moet.” @ 

SY RYG OMTRENT D/BAROELE IN 
MAAR DIE AKTRISE NICOLE FORTUIN 
ERKEN DAT SY BESLIS NIE MET HAAR 
WERK GETROUD IS NIE. SY GENIET 
HAAR SUKSES MAAR WIL DIÉ LEWE 

IN AL SY. FASETTE GENIET 


Deur MARETTA BELLINGAN 
Foos GARETH VAN NELSON 


mense 


er) r T T 
is 'n perfekte laatmiddag D k WW ( DU alt, d ek is ongelooflik geseënd vir soveel 


in Kaapstad. Ek wag in 


geleenthede, terwyl talle van my kollegas in 


] | e f 
Kloofstraat by Café n kreati C W E die bedryf baie swaarkry. Eintlik voel ek 


Paradiso vir Nicole wat 


skuldig om vakansie te hou.” 


pas uit Johannesburg op loc ID baan Die ruskans was egter van korte duur. 


die lughawe geland het. 


“Mêreoggend moet ek weer op die stel van 


] 
Minute later maak sy haar opwagting. V( ) Ri ) Maal d | € Blood and Water wees.” Nicole vertolk die 


“Jammer dat jy moes wag” maak sy 


] ] * " N] P 
ON F ho rol van 'n speurder in dié reeks waarin 
verskoning. WE rk] I kh ë id plaaslike akteurs soos Abduragman Adams 


Sy's in 'n langbroek, hemp en denim- O O rir € f MV en Greteli Fincham te siene is. 


baadjie met interessante geborduurde 


“Ek geniet dit om die rol van Speurder 


insetsels geklee. Wi I d S te Pieterse te speel. Ek's mal daaroor om sterk, 


“Ek het dit in 2019 by 'n vintage-winkel 


intelligente, onvoorspelbare vroue te speel, 


in Londen gekoop toe ek vir vriende gaan d Fr Mm C soos Angela Abrahams in die aksierolprent 


kuier en 'n agent gaan sien het,” vertel 
Nicole, wat ook agente in Kaapstad, 
Johannesburg en Los Angeles het. 

“Dis waar, ja, maar moet asseblief nie dink ek dink ek is 
famous nie,” lag sy halfverleë. Sy was weliswaar al in 'n 
Kanadese rillerprent, 'n Disney-fliek én in 'n National 
Geographic-dokumentêr te siene, maar sy benadruk: “Ek is 
rêrig nie famous nie!” 

Beroemd of nie, die naam Nicole Fortuin is deesdae oral te 
siene. En wanneer sy van haar bedrywige skedule vertel, besef 
jy dié aktrise is in aanvraag. 

“Ek was so tien dae uitstedig. Ek het 'n aanvangsepisode in 

Johannesburg geskiet, maar 
meer kan ek nie verklap nie. 
Al wat ek kan sê, is dat my 
karakter in die donker nag 
moes perdry. Dit was nogal 
scary én opwindend. 

“Gelukkig voel ek darem 
heel tuis op 'n perd se rug, 
want ek moes vir die Suid- 

Afrikaanse Western Flatland 
(dis steeds op Showmax) leer 
perdry. Ek sou graag meer 
gereeld wou ry, maar my 
dagboek laat dit nie juis 

toe nie. 

“Ek het die laaste jaar en 
'n half feitlik onophoudelik 
gewerk,” erken die aktrise, 
wat in 'n hele rits produksies 
te siene is, waaronder Alles 
Malan 2, Legacy, die Netflix- 
reeks Blood and Water, Die 
Boekklub 3, Die Byl 2 en die 
rolprent Klein Karoo 2. Sy 
het ook verskeie advertensies 
gedoen. 

“Ek het myself gedwing 
om 'n paar dae af te vat, want 
ek is ongelukkig iemand wat 
vir niks nee kan sê nie. In 
dieselfde asem wil ek nie 
ondankbaar klink nie, want 


JIndemnity wat onlangs uitgereik is” 
Nicole speel die eggenote van Theo 
Abrahams (Jarrid Geduld), `n brandweerman wat nd 'n groot 
tragedie in sy lewe sy naam in ere probeer herstel. “Ek dink dit 
het die meeste bakleitonele nog in 'n Suid-Afrikaanse 
rolprent,” sê Nicole, wat die skerm met ander bekende akteurs 
soos André Jacobs, Louw Venter en Gail Mabelane deel. 

“Dit was uitdagend om verskeie redes. Ek moes 'n ma speel, 
en ek is nie 'n ma in die regte lewe nie. En dis seker maar die 
tweede keer dat ek iemand se vrou speel en ek's ook nie 
iemand se vrou nie, altans nég nie,” spot sy. 

“Ek was net jaloers dat die ouens al die aksietonele gekry 
het. As jy my nou vra watter 
karakter ek eendag baie 
graag wil speel, is dit beslis 'n 
aksieheldin.” 

Vandag hier en mêre daar, 
het die verloop van haar 
loopbaan tot op hede haar 
stoutste verwagtinge oortref? 
“Ongetwyfeld. Ek wou altyd 
graag 'n kreatiewe loopbaan 
volg, maar moet erken die 
werklikheid oortref my 
wildste drome.” 

Nicole is die oudste van 
twee kinders. Ma Diane is 'n 
verpleegsuster by Tygerberg- 
hospitaal en pa Leonard 
werk by die departement van 
biblioteekdienste. “As kind 
was dans my grootste 
belangstelling. 

“Ek was lid van 'n 
dansgeselskap wat onder 
meer in Rusland en Amerika 
opgetree het.” 

Op 16-jarige ouderdom, 
toe 'n graad 10-leerder by 
Settlers Hoërskool in 
Kaapstad, was sy 'n finalis in 
e.tv se eerste danskompetisie. 
Dit het haar 'n voorsmakie 
van 'n lewe in die kollig 

gegee. 

“Ek wou kreatief wees en ek wou reis, maar wat sê hulle? 
Be careful what you wish for. Nie dat ek 'n gegewe perd in die 
bek kyk nie” skerm Nicole, wat onlangs haar 30ste verjaardag 
gevier het, maar so jonk lyk dat sy waarskynlik die rol van 'n 
skooldogter kan vertolk. 

“Ek speel juis volgende jaar 'n 19-jarige meisie in 'n 
rolprent. Dis great, niemand in my bedryf gaan kla dat hulle 
te jonk lyk nie,” sê sy laggend. 

“Ek het n4 skool baie impulsief by Ikeys gaan drama 
studeer en het vinnig tuis in die bedryf gevoel, maar ek het 
lank met my selfvertroue gestoei. Anders as die meeste van 
my kollegas, was my CV maar baie kaal toe ek begin het. Maar 
wat kan ek sê, die dobbelsteen het vir my reg geval en ek knyp 
myself elke dag.” 

Haar eerste Afrikaanse rol agt jaar gelede was in Roer jou 
voete op SABC 2. Kort daarna het sy die hoofrol in die 
pantomime Sleeping Beauty gekry en die res is, soos hulle sê, 
geskiedenis. 

Nicole is veral bekend vir haar rol in Disney se A Cinderella 
Story: If the Shoe Fits. Sy was ook in die internasionale 
rolptrent Dead in the Water te siene. Op die verhoog het sy in 
die bekroonde Oleanna en in The Crucible geskitter, en het die 
hoofrol in Eurydice vertolk. 

Flatland 
wys op 
Showmax 
Die Suid-Afrikaanse 


rolprent Flatland 
waarin Nicole te sien is 


“My boude het omtrent gebewe, want elke 
rol het nuwe uitdagings gebring en ek het 
gevoel dis net 'n kwessie van tyd voordat die 
mense vir my sê: “Wat de dinges soek jy hier?” 
Maar dankie tog, hulle het nie... Nog nie! 

“Toe ek op laerskool was, het ek vir my ma 
gesê ek gaan eendag vir haar die wêreld wys 
en sy herinner my gereeld daaraan dat my 
woorde waar geword het,” vertel Nicole, wat 
dikwels vir ma Diane as haar metgesel na 
rooitapytgeleenthede saamnooi. 

“My pa is ook baie trots, maar hy waarsku 
my elke dag om my voete op die grond te hou. 
Ek kla nie, maar die één nadeel van my 
beroep is dat dit maklik jou lewe kan 
oorneem,” erken die eenlopende Nicole wat 
glo daardie spesiale iemand is iewers 
daarbuite. “Ek moet hom nog net vind en hy 
sal beslis iemand moet wees wat met my 
lawwe humorsin kan cope. 

“Ek is baie ernstig by die werk, maar 
by die huis is ek lekker laf en dis seker my 
grootste geheim.” 

Nicole is volkome tweetalig en beskryf 
haarself as 'n ware verkleurmannetjie. “Of 
liewer verkleurvroutjie,” spot sy. “Ek geniet 
dit om tussen verskillende tale en tipe 
karakters rond te spring.” 

Dis duidelik dat sy haar beroep met groot 
erns benader, maar daar is ook 'n speelse kant 
aan haar. “Jy sal my nie glo nie, maar daar's 'n 
klomp pruike in my kattebak. Soms sit ek 
sommer een op net om kafee toe 
te gaan. 

“Ek waak beslis daarteen om myself te ernstig op te neem. 
Ek is lekker laf en stout, ja, maar die ergste wat ek seker nog 
in my lewe gedoen het, was skinny dipping. My stout is dus 
darem altyd binne perke.” 

Haar ma is haar beste vriendin. “Ons het 'n baie hegte 
verhouding en as ek bietjie wil afpak, is sy die eerste een wat 
ek bel.” 

Nicole beskou haar sukses as 'n gevolg van harde werk, 'n 
bietjie geluk en om op die regte tyd op die regte plek te wees. 
“Ek gaan nie met my loopbaan getroud wees nie. Ek wil graag 
aanhou werk en my loopbaan vestig, maar ek hoop ook om 
eendag iemand se spesiale mens te wees. 

“Dis vir my nou die belangrikste om 'n gebalanseerde lewe 
te leef. Ek wil altyd groot droom, maar ook die klein oom- 
blikke van die lewe werklik beleef en geniet. 

“Ek is 'n bietjie weird, maar darem nie te erg nie,” spot sy. 

“Mense met oordrewe ego's gee my 'n pyn. Ons probeer 
almal maar net ons bes in die lewe. Dit maak nie vir my sin 
dat jy dink jy's beter as iemand net omdat jy 'n mate van 
sukses behaal het nie. Die lewe is so onvoorspelbaar, as jy 
vandag op die kruin is, is dit geen waarborg dat die res van 
jou lewe 'n lied gaan wees nie. Ek voel ongelooflik geseënd. 
Die bedryf het soveel potensiaal en ons raak elke dag net 
beter. Ek hoop nie dit raak ooit op nie” @ 

